नई दिल्ली: रोहित शेट्टी की एक्शन कॉमेडी फिल्म 'सिम्बा' की शूटिंग के लिए रणवीर सिंह और सारा अली खान हैदराबाद पहुंच गए हैं. दोनों 5 जून को ही हैदराबाद पहुंच गए हैं और आज से फिल्म की शूटिंग शुरू करेंगे. सिम्बा की शूटिंग हैदराबाद के रामौजी फिल्म सिटी में होगी. इस फिल्म में पहली बार सारा और रणवीर की जोड़ी बड़े पर्दे पर साथ नजर आएगी. वहीं यह रणवीर सिंह की रोहित शेट्टी के साथ पहली फिल्म है. रणवीर और सारा दोनों को मंगलवार को मुंबई एयरपोर्ट पर स्पॉट किया गया था.